ਬੀਕਮਿੰਗ (ਕਿਤਾਬ)
ਬੀਕਮਿੰਗ (ਅੰਗਰੇਜ਼ੀ: Becoming) ਸੰਯੁਕਤ ਰਾਜ ਅਮਰੀਕਾ ਦੀ ਪ੍ਰਥਮ ਮਹਿਲਾ ਰਹੀ ਮਿਸ਼ੇਲ ਓਬਾਮਾ ਦੀ 2018 ਵਿੱਚ ਪ੍ਰਕਾਸ਼ਿਤ ਕਿਤਾਬ ਹੈ। ਮਿਸ਼ੇਲ ਓਬਾਮਾ ਅਨੁਸਾਰ ਡੂੰਘੇ ਨਿਜੀ ਤਜ਼ੁਰਬੇ ਵਿੱਚੋਂ ਲਿਖੀ, ਉਸਦੀ ਇਹ ਕਿਤਾਬ ਉਸ ਦੀਆਂ ਜੜ੍ਹਾਂ ਦੀ ਗੱਲ ਕਰਦੀ ਹੈ ਅਤੇ ਦੱਸਦੀ ਹੈ ਕਿ ਉਸਨੇ ਵਾਈਟ ਹਾਊਸ ਵਿੱਚ ਆਪਣੀ ਆਵਾਜ਼ ਅਤੇ ਆਪਣਾ ਸਮਾਂ, ਆਪਣੀ ਜਨਤਕ ਸਿਹਤ ਮੁਹਿੰਮ ਅਤੇ ਇੱਕ ਮਾਂ ਵਜੋਂ ਆਪਣੀ ਭੂਮਿਕਾ ਬਾਰੇ ਕਿਵੇਂ ਜਗ੍ਹਾ ਬਣਾਈ। ਕਿਤਾਬ ਕ੍ਰਾਊਨ ਨੇ ਪ੍ਰਕਾਸ਼ਤ ਕੀਤੀ ਹੈ ਅਤੇ 24 ਭਾਸ਼ਾਵਾਂ ਵਿੱਚ ਜਾਰੀ ਕੀਤੀ ਜਾਏਗੀ। ਦਸ ਲੱਖ ਕਾਪੀਆਂ ਇੱਕ ਅਮਰੀਕੀ ਗੈਰ-ਲਾਭਕਾਰੀ ਸੰਗਠਨ ਫਸਟ ਬੁੱਕ ਨੂੰ ਦਾਨ ਕੀਤੀਆਂ ਜਾਣਗੀਆਂ ਜੋ ਅੱਗੋਂ ਬੱਚਿਆਂ ਨੂੰ ਕਿਤਾਬਾਂ ਮਹਈਆ ਕਰਦੀ ਹੈ। ਇਸ ਦੀਆਂ 2018 ਵਿੱਚ ਸੰਯੁਕਤ ਰਾਜ ਵਿੱਚ ਪ੍ਰਕਾਸ਼ਤ ਹੋਈ ਕਿਸੇ ਵੀ ਹੋਰ ਕਿਤਾਬ ਨਾਲੋਂ ਜ਼ਿਆਦਾ ਕਾਪੀਆਂ ਵਿਕੀਆਂ, ਸਿਰਫ 15 ਦਿਨਾਂ ਵਿੱਚ ਰਿਕਾਰਡ ਤੋੜ ਦਿੱਤਾ।